Document ID: 32005R1857

A BIZOTTSÁG 1857/2005/EK RENDELETE
(2005. november 14.)
a vámkontingenseknek a harmadik országokból importált tartósított gomba tekintetében történő megnyitásáról és kezeléséről szóló 1864/2004/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre (1) és különösen annak 15. cikke (1) bekezdésére,
mivel:
(1)
Az 1864/2004/EK bizottsági rendelet (2) a Közösségbe irányuló behozatali vámkontingenseket nyit meg az Agaricus nemzetségbe tartozó tartósított gombák számára.
(2)
A Bulgáriával és Romániával aláírt Európa-megállapodások kiegészítő jegyzőkönyveinek megkötése következtében - amelyeket a 2005/430/EK, Euratom (3) és a 2005/431/EK, Euratom (4) tanácsi és bizottsági határozat hagyott jóvá - módosítani kell az 1864/2004/EK rendeletben megállapított, a Romániából származó termékekre vonatkozó vámtételeket és a Bulgáriából származó termékekre vonatkozó vámkontingenseket.
(3)
A Bulgáriával és Romániával aláírt Európa-megállapodások kiegészítő jegyzőkönyvei, melyeket a 2005/430/EK, Euratom és a 2005/431/EK, Euratom tanácsi és bizottsági határozat hagyott jóvá, 2005. augusztus 1-je óta alkalmazandók. E rendeletet ezért ugyanettől az időponttól kezdve kell alkalmazni.
(4)
Az 1864/2004/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
Az 1864/2004/EK rendelet a következőképpen módosul:
1.
Az 1. cikk (2) bekezdésének második albekezdése helyébe a következő szöveg lép:
„A Romániából (tételszám: 09.4726) és Bulgáriából (tételszám: 09.4725) származó termékek esetében azonban nem alkalmazandó vám.”
2.
Az I. melléklet helyébe a következő lép:
„I. MELLÉKLET
Az 1. cikk (1) bekezdésében említett vámkontingensek alkalmazási időszaka és tonnában megadott mennyisége (töltőtömeg)
Származási ország
Minden év január 1-jétől december 31-ig
Bulgária
2 887,5 (5)
Románia
500
Kína
23 750
Egyéb országok
3 290
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2005. augusztus 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. november 14-én.

Labels: 17
3
6
18
15